**APOSTILLE**

**U Republici Hrvatskoj "Apostille" izdaju općinski sudovi, a ako između Republike Hrvatske i druge države ne postoji ugovor u smislu Haške Konvencije, tada je ispravu potrebno legalizirati/nadovjeriti u postupku pune legalizacije pri Ministarstvu pravosuđa i uprave Republike Hrvatske.**

**Za korištenje stranih ili domaćih javnih isprava, kao što su diploma, izvod iz matične knjige, razna uvjerenja i druge javne isprave za uporabu u Republici Hrvatskoj ili za uporabu u inozemstvu mora se provesti postupak njihove legalizacije ili nadovjere.**

Ovjera isprava za inozemstvo PEČATOM Apostille vrši se u Uredu predsjednika suda na način da se ispunjeni zahtjev ispuni i ostavi u predvorju suda s biljezima i dokumentom ( u 2 primjerka) uz naznaku broja telefona.

Za ishođenje Apostille prijevod mora biti ovjeren od sudskog tumača koji je imenovan u županiji u kojoj se Apostille ishodi.

Za postupak pune legalizacije isprava pred općinskim sudom plaća se pristojba za:

* potpis ili pečat i štambilj na ispravama tijela državne vlasti Republike Hrvatske i jedinica lokalne i područne (regionalne) samouprave, trgovačkih društava ili ostalih pravnih osoba plaća se pristojba u iznosu od 50,00 kuna
* za ovjeru potpisa i pečata stalnog sudskog tumača ili stalnog sudskog vještaka na prijevodu ili vještačkom nalazu i mišljenju plaća se pristojba od 60,00 kuna.

Pristojba se ne naplaćuje za ostvarenje prava s osnova socijalnog osiguranja u inozemstvu.